Unustria kolombo

La Unustria kolombo (Columba unicincta), konata ankaŭ kiel Afrika arbarkolombo aŭ griza arbarkolombo, estas birdospecia membro de la familio Kolombedoj (Columbidae) kiu vivas en ekvatoraj arbaroj de Afriko.

 Taksonomio 
La Unustria kolombo estis priskribita de la usona ornitologo John Cassin en 1860 el specimeno kolektita en Okcidenta Afriko el la areo de la rivero Ogue, Gabono. Li stampis la dunoman nomon Columba unicincta. La specia epiteto kombinas la latinan uni- "unu-" kaj cinctus "stria". La specio estas monotipa.

 Priskribo 
La Unustria kolombo estas 35 kaj 36 cm longa kaj pezas inter 356 kaj 490 g. Ambaŭ seksoj estas similaj. Ĝi havas grizajn kolon kaj korpon, kun pli malhelgrizaj flugiloj kaj vosto. La gorĝo kaj ventro estas blankaj. La brusto estas sablo-roz-kolora. La okuloj kaj orbitaj ringoj estas ruĝaj.

Tiu kolombo havas laŭtan krialvokon. Ĝi sonas kiel "du du du" aŭ "hu hu hu hu-HU".

 Distribuado 
Tiu specio troviĝas en du disaj areoj de afrikaj tropikaj pluvarbaroj. Precize, ili povas troviĝi en Sieraleono, suda Gvineo, Liberio, Eburbordo kaj Ganao. Ties teritorio inkludas ankaŭ areojn de sudorienta Niĝerio, Kameruno, Gabono, Ekvatora Gvineo, Respubliko Kongo, Demokratia Respubliko Kongo, Centrafrika Respubliko, Ugando kaj Angolo.

 Kutimoj 
 Dieto 
Tiu specio manĝas ĉefe grenon kaj semojn.

 Reproduktado 
Ili ĉefe reproduktiĝas en la dua duono de la seka sezono. La kolombino kutime demetas inter 1 kaj 3 ovojn. Ambaŭ gepatroj helpas en la zorgado de idoj. Ili estas kovataj dum inter 14 kaj 18 tagoj. Ili estas nutrataj el kropolakto post eloviĝo. Kelkajn tagojn poste, ili ekmanĝas malgrandajn pecojn de solidaj manĝaĵoj. Ili elnestiĝas 20 ĝis 25 tagojn post elnestiĝo.

 Konservado 
La Unustria kolombo estas klasita fare de la IUKN kiel Malplej Zorgiga. Ties populacio estas stabila kaj nefragmentita, kvankam la preciza nombro de birdoj estas nekonata.

 Referencoj 

 Eksteraj ligiloj 

 Xeno-canto: Sonregistraĵoj de Unustria kolombo
 Bildo de Unustria kolombo 
 pri Unustria kolombo

Kategorio:Kolombedoj
Kategorio:Faŭno de Afriko
Kategorio:Columba